# Кабарда-Балкар Республикасы мөселманнарының Диния нәзарәте

Кабарда-Балкар Республикасы мөселманнарының Диния нәзарәте, КБР МДН (кабард.-чирк. Къэбэрдей-Балъкъэрым ис муслъымэнхэм я дин Iуэхущӏапӏэ; карач.-балк. Къабарты-Малкъарны муслиманаларыны дин идарасы, рус. Централизованная религиозная организация Духовное управление мусульман Кабардино-Балкарской Республики, ДУМ КБР) – Кабарда-Балкар Республикасы мөселманнарының бәйсез төбәк оешмасы. Диния нәзарәте Нальчик җәмигъ мәчете комлексында урнашкан. Төньяк Кавказ мөселманнарының координация үзәге составына керә (1999).

# Кабарда-Балкар Республикасы мөселманнарының Диния нәзарәте
## Тарих

* 1989 елның 29 ноябре – республика мөселманнары Диния нәзарәте оешу турында игълан ителә.
* 1990 елның 30 августы – Нальчикта КБР мөселманнарының беренче корылтае була, анда устав кабул ителә һәм Диния нәзарәте рәисе сайлана.
* 1991 елның 9 октябре – Диния нәзарәте Уставы КБР Юстиция министрлыгында теркәлү үтә (N 91)
* 1992 елның 2 феврале – КБР мөселманнарының II съезды.
* 1994 елның апреле – КБР Диния нәзарәте Россия мөселманнарының Диния нәзарәте Югары координацион үзәге составына керә.
* 1996 ел – Ислам институты ачыла, директор итеп Шәрәфетдин Чочаев, урынбасары итеп Әнәс Пшихачев билгеләнә.
* 1998 елның марты – КБР МДН III съезды.
* 1999 ел – КБР Диния нәзарәте Төньяк Кавказ мөселманнарының Координация үзәгенә керә.
* 2004 ел – КБР МДН IV съезды.
* 2006 елның октябре – КБР Диния нәзарәте Кавказ мөселманнарының Югары Советын (ВСМК) төзүдә катнаша.
* 2007 ел — Ислам институты Әбү Хәнифә исемендәге Төньяк Кавказ университеты итеп үзгәртелә.
* 2009 елның 25 марты – КБР МДН V съезды.
* 2011 елның 15 марты – КБР мөселманнарының VI корылтае.
* 2016 елның 14 марты – КБР МДН VII съезды.

# Кабарда-Балкар Республикасы мөселманнарының Диния нәзарәте
## Эшчәнлек
### Устав

Оешма уставында күрсәтелгән: КБР МДН
* «...Исламны бергәләп тоту һәм тарату максатыннан, ирекле нигездә оештырылган үзәкләштерелгән дини оешма булып тора. Аның составына КБР торак пунктларында дини мөселман төркемнәре һәм җирле дини оешмалар керә»
* «...үз эшчәнлеген РФ Конституциясе, КБР Конституциясе, шулай ук «Вөҗдан иреге һәм дини берләшмәләр турында» Федераль закон, РФнең башка норматив актлары нигезендә гамәлгә ашыра».
* «...үз дини эшчәнлегендә КБР мөселманнары Диния нәзарәте Коръәнгә һәм Пәйгамбәр сөннәтенә, 4 изге Хәлифнең әйткән сүзләренә, дүрт мәзһәбнең юриспруденциясенә, шулай ук КБР мөселманнарының Диния нәзарәте карарлары һәм КБР мөселманнары съездлары карарларына таяна».
* «.. дәүләт хакимияте органнары, җирле үзидарә органнары, башка дәүләт учреждениеләре функцияләрен үти алмый, сәяси партияләр һәм иҗтимагый берләшмәләр эшчәнлегендә катнашмый.»

# Кабарда-Балкар Республикасы мөселманнарының Диния нәзарәте
## Уку йортлары

КБР Диния нәзарәте каршында югары уку йорты — Имам Әбү Хәнифә исемендәге Төньяк Кавказ ислам университеты эшли, шулай ук аның төрле филиаллары һәм җирле мәдрәсәләр бар.

# Кабарда-Балкар Республикасы мөселманнарының Диния нәзарәте
## Басма орган

ККР Диния нәзарәте каршында ай саен «Свет Ислама» (Ислам нуры) газетасы чыгарыла.

# Кабарда-Балкар Республикасы мөселманнарының Диния нәзарәте
## Рәисләр

* 1990-1992 елларда – Шәрәфетдин Чочаев
* 1992-2002 елларда – Шәфыйк Пшихачев
* 2002-2010 елларда – Әнәс Пшихачев
* 2010 елның 20 декабреннән – Хәзрәтали Дзасежев